Tottenham-stjernene holdt lekestue på Ullevaal
For første gang i sommer stilte Tottenham med alle stjernene: Kane, Hugo Lloris, Dele Alli og Eric Dier var alle på plass i Oslo, og det ga uttelling mot den falmende storheten Inter. Kane viste at han har lagt sitt katastrofale EM bak seg ved å score to mål og slå en målgivende pasning. Alli briljerte også med mål og assist. Det samme gjorde sommersigneringen Vincent Janssen, som kan vise seg å være et verdifullt tilskudd inn i den nye sesongen. Selvtilliten er fylt til randen hos Mauricio Pochettinos menn en drøy uke før de Premier League-åpner på bortebane mot Everton, på jakt etter å forbedre fjorårssesongens tredjeplass.På tribunen var det få tegn til at Tottenham hadde tatt med seg sine beste menn på Oslo-tur. Et langt under halvfullt Ullevaal (9 182 tilskuere av 28 000 mulige), med et soleklart flertall av Tottenham-supportere, fikk oppleve en pangstart på kampen da Harry Kane klinket en straffe i mål allerde etter fem minutter. Kane spilte sin første kamp i sesongoppkjøringen, etter å ha stått over lagets Australia-turné i likhet med de andre Tottenham-stjernene som spilte i EM. Kane, som ble toppscorer i Premier League i fjor, fikk enorm kritikk for sine prestasjoner for England under EM, men virket å være i gammelt slag igjen etter en etterlengtet ferie. Husker du? Kane-valg fikk England-legende til å riste på hodet Det var Kane som serverte argentineren Érik Lamela da sistnevnte scoret på et nydelig skudd i krysset fra 20 meter. Før den tid hadde den kroatiske EM-profilen Ivan Perisic utlignet for Inter. Men det skulle handle om Tottenham-stjerne på Ullevaal Stadion fredag ettermiddag.Like etter pause rullet London-laget opp et flott angrep som endte med at den unge stjernen Dele Alli elegant curlet ballen i lengste hjørne. Han ble servert av klubbens stjernesignering Vincent Janssen, som kom fra nederlandske AZ i sommer for nesten 200 millioner kroner. Fått det med deg? Kane var spydspiss på VGs flopplag Kane får konkurranse om målene av Janssen denne sesongen, men den engelske landslagsspissen var sulten på å bevise at han er bedre enn han fremstod i Premier League. Derfor klinket han like gjerne inn sitt andre mål for dagen etter å ha blitt servert av Lamela, som virkelig har vært i storform i Tottenhams oppkjøring. Harry Kane fikk stående ovasjoner av Ullevaal-publikumet da han ble byttet ut like etter at timen var spilt. Selv om den største stjernen var ferdig for dagen, hadde ikke Tottenham sagt sine siste ord. Janssen la på til 5-1 like etter at Kane ble byttet ut. Unggutten Shayon Harrison fikk også være med på målfesten. 19-åringen scoret sekunder etter å ha kommet inn på banen, og nok en gang var Lamela i servitørrollen. Inter kan reise hjem til Italia i skam etter å ha blitt ydmyket og latterliggjort. Tottenham, derimot, kan si seg klare for Premier League.
(Tottenham – Inter 6-1) Harry Kane (23) og de andre Tottenham-stjernene viste strålende form i sin generalprøve før Premier League-starten.